Publication: Magyar Közlöny
Issue: MK-2008-48 (Year: 2008, Number: 48)
Era: 2004-2010
Section: szóló 2007. évi CLII. törvény 4. § a) pontja szerint a Pénzügyminisztériumban közszolgálati jogviszonyban álló
Paragraph Index: 976

7. számú függelék A szabálytalanságok kezelésének rendje Az államháztartás mûködési rendjérõl szóló 217/1998. (XII. 30.) Korm. rendelet 145/A. § (5) bekezdésének megfelelõen a költségvetési szerv vezetõjének kötelessége a szabálytalanságok kezelésének eljárásrendjét kialakítani. A szabálytalanságok fogalomköre széles, a korrigálható mulasztások vagy hiányosságok, illetve a fegyelmi, büntetõ, szabálysértési, illetve kártérítési eljárás megindítására okot adó cselekmények egyaránt beletartoznak. A szabálytalanság valamely létezõ szabálytól (törvény, rendelet, utasítás, szabályzat stb.) való eltérést jelent, az államháztartás mûködési rendjében, a költségvetési gazdálkodás bármely gazdasági eseményében, az állami feladatellátás bármely tevékenységében, az egyes mûveletekben stb. elõfordulhat. A szabálytalanságok alapesetei A szabálytalanságok alapesetei: – a szándékosan okozott szabálytalanságok (félrevezetés, csalás, sikkasztás, megvesztegetés, szándékosan okozott szabálytalan kifizetés stb.) – a nem szándékosan okozott szabálytalanságok (figyelmetlenségbõl, hanyag magatartásból, helytelenül vezetett nyilvántartásból stb. származó szabálytalanság)

Source: https://magyarkozlony.hu/hivatalos-lapok/e6ecd03ad89622480ef8c877b1c0289fd1cc7e85/dokumentumok/9964364c76a1b7e22c0238724b9432a2b5de6efb/letoltes